PATVIRTINTA

 Šiaulių lopšelio-darželio Drugelis“

 direktoriaus 2020 m. lapkričio 10 d.

 įsakymu Nr. V-268

**ŠIAULIŲ LOPŠELIO-DARŽELIO „DRUGELIS“**

**RESPUBLIKINIO IKIMOKYKLINIO IR PRIEŠMOKYKLINIO AMŽIAUS VAIKŲ OLIMPINIO FESTIVALIO „BESIŠYPSANTI VAIKYSTĖ“**

**NUOSTATAI**

**I SKYRIUS**

**BENDROSIOS NUOSTATOS**

1. Šiaulių lopšelio-darželio „Drugelis“ respublikinio ikimokyklinio ir priešmokyklinio amžiaus vaikų olimpinio festivalio „Besišypsanti vaikystė“ nuostatai (toliau – Nuostatai) reglamentuoja respublikinio ikimokyklinio ir priešmokyklinio amžiaus vaikų olimpinio festivalio „Besišypsanti vaikystė“ (toliau – Festivalio) organizatorius, tikslą, uždavinius, dalyvius, organizavimo ir dalyvavimo tvarką.

2. Festivalio organizatorius – Šiaulių lopšelis-darželis „Drugelis“ Vilniaus g. 123A, LT–76354 Šiauliai, tel. (841) 524489; el. p. drugelis@sdrugelis.lt. Festivalio koordinatorės - Šiaulių lopšelio-darželio „Drugelis“ direktoriaus pavaduotoja ugdymui Jolita Uljanovienė, el. p. jolita.uljanoviene@sdrugelis.lt, tel. (841) 524489, judesio korekcijos pedagogė Jurga Mikelionienė el. p. jurga.mikelioniene@sdrugelis.lt, tel. (841) 524489, ikimokyklinio ugdymo auklėtoja Ieva Jankūnaitė el. p. ieva.jankunaite@sdrugelis.lt, tel. (841) 524489.

3. Festivalio nuostatai skelbiami Šiaulių lopšelio–darželio „Drugelis“ tinklapyje [www.sdrugelis.lt](http://www.sdrugelis.lt).

4. Festivalio aktualumas. Siekiant skleisti olimpines idėjas bei formuoti bendruomenės teigiamą požiūrį į kūno kultūrą ir sportą, ugdyti aktyvią, sąmoningą, pilietišką asmenybę, gebančią bendrauti ir bendradarbiauti, dalintis gerąja patirtimi su kitomis ugdymo bei sporto įstaigomis, socialiniais partneriais, Šiaulių lopšelis-darželis „Drugelis“vykdo olimpinio ugdymo projektą „Mus vienija emocijos“. Projekto veiklas finansuoja Lietuvos tautinis olimpinis komitetas. Viena iš projekto veiklų - ikimokyklinio ugdymo įstaigų olimpinio festivalio „Besišypsanti vaikystė“ organizavimas.

Šie metai mums visiems buvo kitokie, todėl ir suplanuotos olimpinio ugdymo projekto „Mus vienija emocijos“ veiklos persikėlė į virtualią erdvę. Planavome daryti dešimties Lietuvos švietimo ikimokyklinio ir priešmokyklinio ugdymo įstaigų festivalį, kad kiekviena įstaiga - projekto dalyvė galėtų deleguoti savo komandą, tačiau karantinas privertė mus priimti sprendimą – projekto veiklas perkelti į virtualią erdvę ir festivalio „Besišypsanti vaikystė“ veiklas vykdyti kiekvienoje įstaigoje – dalyvėje.

**II SKYRIUS**

**TIKSLAS IR UŽDAVINIAI**

5. Festivalio tikslas – per sportą ugdyti sąmoningą ir aktyvų žmogų, suprantantį fizinio aktyvumo ir sporto svarbą.

6. Uždaviniai:

6.1. Ieškoti įvairių fizinio aktyvumo formų, skatinti festivalio dalyvių fizinį aktyvumą bei įgyti žinių apie skirtingas olimpinio sporto šakas.

6.2. Sudaryti sąlygas praktiškai pritaikyti įgytas žinias skleidžiant gerąją patirtį tarp šalies ikimokyklinio ugdymo įstaigų, populiarinti olimpinę kultūrą.

6.3. Suteikti galimybę džiaugtis fizine veikla ir mokytis iš jos įgyjant socialinių, pažintinių ir fizinių kompetencijų įvairių gebėjimų vaikams.

6.4. Realizuojant olimpinio ugdymo programą, diegti projekto dalyviams olimpizmo idealus, olimpines vertybes ir principus.

**III SKYRIUS**

**DALYVIAI**

7. Festivalyje kviečiami dalyvauti šalies ikimokyklinio ir priešmokyklinio ugdymo įstaigų ugdytiniai, pedagogai.

**IVSKYRIUS**

**ORGANIZAVIMO IR DALYVAVIMO TVARKA**

8. Festivalio trukmė 2020 m. lapkričio 16 d. – 20 d.

9. Festivalio dalyviai, šalies ikimokyklinio ir priešmokyklinio ugdymo įstaigų ugdytiniai, parengia savo pasirinktos olimpinės sporto šakos 2 min. pristatymą bei atlieka 4 festivalio estafečių užduotis. Nuoroda į užduotis: <https://youtu.be/dbUu9X-IPZU>

10. Dalyviai olimpinės sporto šakos pristatymo būdus, metodus, formas pasirenka savarankiškai.

 11. Festivalyje dalyvaujantys pedagogai nufilmuoja festivalio metu atliktą olimpinės sporto šakos pristatymą, parenka 2 - 4 nuotraukas (dydis neviršija 5 MB), kuriose matytųsi atliekamos kliūčių ruožo užduotys, užpildo dalyvio anketą (1 priedas) ir atsiunčia el. p. jolita.uljanoviene@sdrugelis.lt iki 2020 m. lapkričio 23 d.

 12. Festivalio organizatoriai iš jūsų atsiųstų video sumontuos bendrą olimpinio sporto šakų pristatymo klipą, kuris bus eksponuojamas lopšelio-darželio „Drugelis“ socialinio tinklo Facebook bei Youtube paskyrose.

**V SKYRIUS**

**BAIGIAMOSIOS NUOSTATOS**

13. Autorius, pateikdamas video medžiagą ir nuotraukas Festivaliui, patvirtina, kad yra šios video medžiagos ir nuotraukų autorius bei yra gavęs joje esančių asmenų sutikimą šią video medžiagą bei nuotraukas pateikti Festivaliui. Už autorinių teisių pažeidimus atsako video medžiagą ir nuotraukas pateikę asmenys.

14. Pateikdamas video medžiagą bei nuotraukas autorius tampa Festivalio dalyviu.

 15. Organizatoriai pasilieka teisę Festivalio dalyvių darbus (video medžiagą, nuotraukas) naudoti neatlygintinai, viešai publikuoti, nurodant autorines teises.

16. Video medžiagos, nuotraukų atsiuntimas organizatoriams laikomas autorių sutikimu su šiomis sąlygomis.

17. Festivalio dalyviams bus išduodamos padėkos už dalyvavimą ir metodinės veiklos pažymos ((išsiunčiami nurodytu elektroniniu paštu).

18. Informacija teikiama el. jolita.uljanoviene@sdrugelis.lt, te(8-41) 524489.

\_\_\_\_\_\_\_\_\_\_\_\_\_\_

*Šiaulių lopšelio-darželio „Drugelis“ respublikinio*

*ikimokyklinio ir priešmokyklinio amžiaus vaikų*

*olimpinio festivalio „Besišypsanti vaikystė“ nuostatų*

*1 priedas*

**RESPUBLIKINIO IKIMOKYKLINIO IR PRIEŠMOKYKLINIO AMŽIAUS VAIKŲ OLIMPINIO FESTIVALIO „BESIŠYPSANTI VAIKYSTĖ“ DALYVIO ANKETA**

|  |  |
| --- | --- |
| Dalyvio(ių) vardas, pavardė |  |
| **Ugdymo įstaigos pavadinimas** |   |
| **Olimpinio sporto šakos pristatymo pavadinimas** |   |
| **Trumpas pristatymo aprašymas** |  |
| **Pedagogo, parengusio ugdytinį (ius) vardas, pavardė** |   |
| **Kontaktinis elektroninis paštas, telefonas** |  |
| **Turiu tėvų sutikimą filmuoti, fotografuoti vaiką, jo kūrybinius darbus, daryti jo garso įrašus ir skelbti visą su konferencija susijusią medžiagą (patvirtinimas žodžiu TAIP)** |  |